Document ID: 32003R2206

32003R2206
L 330/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2206/2003 НА КОМИСИЯТА
от 17 декември 2003 година
за допълване на приложението към Регламент (ЕО) № 2400/96 за вписването на определени означения в „Регистър на защитените наименования за произход и защитените географски указания“ (Thüringer Leberwurst, Thüringer Rotwurst, Thüringer Rostbratwurst)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), последно изменен с Регламент (ЕО) № 806/2003 (2), и по-специално член 6, параграфи 3 и 4 от него,
като има предвид, че:
(1)
Съгласно член 5 от Регламент (ЕИО) № 2081/92 Германия е изпратила до Комисията заявка за регистрация на означенията „Thüringer Leberwurst“, „Thüringer Rotwurst“ и „Thüringer Rostbratwurst“ като географски указания.
(2)
В съответствие с член 6, параграф 1 от въпросния регламент е установено, че заявката отговаря на всички посочени в него изисквания и в частност, че тя съдържа цялата информация, която се изисква съгласно член 4 от регламента.
(3)
Едно единствено възражение съгласно член 7 от Регламент (ЕИО) № 2081/92 бе получено от Комисията по отношение на означенията, дадени в приложението към настоящия регламент, след публикуването в Официален вестник на Европейските общности (3) в съответствие с член 6, параграф 2 от този регламент, като впоследствие то е оттеглено.
(4)
Следователно тези означения трябва да бъдат вписани в „Регистър на защитените наименования за произход и защитените географски указания“ и по този начин да се ползват с правна закрила в цялата Общност като защитени наименования за произход.
(5)
Приложението към настоящия регламент допълва приложението към Регламент на Комисията (ЕО) № 2400/96 (4), последно изменен с Регламент (ЕО) № 2054/2003 (5),
ПРИЕ НАСТОЯЩИЯ РЕГЛАМЕНТ:
Член 1
Означенията, дадени в приложението към настоящия регламент, се добавят в приложението към Регламент (ЕО) № 2400/96 и се вписват като защитени географски указания (ЗГУ) в „Регистър на защитените наименования за произход и защитените географски указания“, предвиден в член 6, параграф 3 от Регламент (ЕИО) № 2081/92.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 2003 година.

Labels: 3
18
17